Kórházba kellett szállítani egy idős nőt, miután otthon rosszul lett. A lányai azonnal mentőt hívtak, ami a Honvédkórházba szállította az asszonyt, de ott a rengeteg beteg miatt nem kapott időben ellátást, így végül belehalt a betegségébe, közölte csütörtök este az RTL Híradó.

A nő lányai szerint az ügyeletes orvos mulasztást követett el, amikor nem vizsgálta meg rögtön a sürgős szívműtétre szoruló idős asszonyt. A nőnek öt órát kellett várnia, mire megvizsgálták, az állapota pedig eközben annyira leromlott, hogy esélye sem volt a túlélésre.

A család többek között Zacher Gábor, a sürgősség osztály vezető főorvosa ellen is feljelentést tett, mivel ő volt az ügyeletes, de az esettel kapcsolatban a kórház nem indított vizsgálatot.